Budyšin (CS/SN). 1. Budyske tydźenje demokratije pod hesłom „Přidaj swój žonop“ zahajichu so wčera na Žitnych wikach. Bohužel njeje wjedro ze zazběhowym zarjadowanjom derje měniło. Sylny dešć je wopytowarjow wottrašił, znajmjeńša na narěč wyšeho měšćanosty Alexandera Ahrensa (njestronjan) poskać. Wón zwěsći, zo hrozy demokratija tuchwilu pod kolesa přińć. Přećiwo čemuž su, to móža mnozy zwuraznić. Rjec pak, za čo su, je jim ćim ćešo. Tohodla je nadawk demokratiskich mocow, ze wšěmi rěčeć, wosebje z ludźimi, čejichž měnjenja njejsu. Dźe wo wěcowne rozestajenje z aktualnymi temami. Jedne z najnapjećišich zarjadowanjow budźe zawěsće forum 14. septembra, hdźež zaběraja so z dźěłom medijow. „Stejimy před ćežkimi a kompleksnymi prašenjemi, kotrež hodźa so jeno zhromadnje rozrisać“, wuzběhny wyši měšćanosta. Wćipne čini nimo toho zarjadowanje „Demokratiju sej zwažić: Serbski sejm – prěni parlament Serbow“ dźensa we 18 hodź. w Budyskim Kamjentnym domje.
szl_Latn